Temeljem odredbe članka 56. stavka 3. Zakona o proračunu (Narodne novine br. 144/21), odredbe članka 52. Statuta Osnovne škole Antun Matija Reljković, u skladu s Pravilnikom o mjerilima i načinu korištenja nenamjenskih donacija i vlastitih prihoda proračunskih korisnika Brodsko-posavske županije („Službeni vjesnik Brodsko-posavske županije“ br. 3/2026), Školski odbor Osnovne škole Antun Matija Reljković na ___. sjednici održanoj dana _______2026. godine na prijedlog Ravnateljice, donosi sljedeći
PRAVILNIK O MJERILIMA I NAČINU KORIŠTENJA NENAMJENSKIH DONACIJA I VLASTITIH PRIHODA
Članak 1.
Ovim se Pravilnikom uređuju mjerila i način korištenja nenamjenskih donacija i vlastitih prihoda Osnovne škole Antun Matija Reljković, Bebrina 48 B (u nastavku teksta: Škola).
Članak 2.
Nenamjenske donacije, u smislu ovog Pravilnika, su prihodi ostvareni od fizičkih osoba, neprofitnih organizacija, trgovačkih društava i ostalih subjekata izvan općeg proračuna bez bilo kakve naknade ili protučinidbe, a kojima namjena nije utvrđena.
Nenamjenske donacije koriste se za podmirenje rashoda poslovanja redovne djelatnosti. Dobivene donacije ne mogu se koristiti za sponzorstva i donacije. 
Stjecanje nefinancijske dugotrajne imovine bez naknade (sredstvima nenamjenske financijske donacije ili donacije nefinancijske dugotrajne imovine u fizičkom obliku), ako bi takvo stjecanje prouzročilo značajnije troškove za Osnivača škole Brodsko-posavsku županiju (dalje u tekstu: Osnivača), moguće je samo uz prethodnu suglasnost Osnivača. 
Članak 3.
Vlastiti prihodi Škole su prihodi koje Škola ostvaruje obavljanjem poslova na tržištu i u tržišnim uvjetima, a koje poslove mogu obavljati i drugi subjekti izvan općeg proračuna. 
Vlastite prihode Škola može ostvariti od:
· Zakupa školskog prostora, opreme, zemljišta, najma stana,
· Obavljanja ostalih djelatnosti u skladu sa Zakonom o proračunu.
Članak 4.
Škola može davati u zakup školsku dvoranu, učionice i drugi prostor Škole, zainteresiranim građanima, udrugama, ustanovama, trgovačkim društvima i drugim pravnim osobama za održavanje sastanaka, predavanja, radionica, sportskih treninga, rekreacije i slično, ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole te da se ne ometa ostvarivanje redovitog nastavnog plana i programa.
Davanje u zakup prostora i opreme utvrđeno je Odlukom o uvjetima i kriterijima za davanje i uzimanje na korištenje prostora i opreme u školskim i drugim objektima („Službeni vjesnik Brodsko-posavske županije“ br. 25/14, 2/15) kojima je osnivač Brodsko – posavska županija. 


Članak 5.
Ostvareni vlastiti prihodi uplaćivat će se u riznicu Brodsko – posavske županije te će se koristiti sukladno Pravilniku o mjerilima i načinu korištenja nenamjenskih donacija i vlastitih prihoda proračunskih korisnika Brodsko-posavske županije („Službeni vjesnik Brodsko – posavske županije“, br. 3/26), nakon odbitka 30% vlastitih prihoda kako je propisano navedenim Pravilnikom, a koristit će se za podmirivanje:
· Rashoda nastalih obavljanjem poslova na tržištu i u tržišnim uvjetima na temelju kojih su vlastiti prihodi ostvareni,
· Neprihvatljivih troškova na projektima koji su financirani sredstvima Europske unije
· Podmirenje materijalnih rashoda te rashoda za nabavu nefinancijske imovine
Nakon podmirenja prethodno navedenih rashoda, vlastite prihode škola će utrošiti u svrhu podmirivanja materijalnih rashoda te rashoda za nabavu nefinancijske imovine.
Članak 6.
U slučaju potrebe za hitnim i nepredviđenim troškovima, Ravnateljica može odlučiti da se vlastiti prihodi rasporede na način različit od onoga koji je određen člankom 5. ovoga Pravilnika.
Članak 7.
Vlastiti prihodi ostvareni tijekom jedne kalendarske godine koji se ne utroše za podmirenje troškova iz članka 5. ovog Pravilnika u tekućoj kalendarskoj godini, rasporediti će se u sljedećoj kalendarskoj godini za podmirenje iste vrste troškova.
Članak 8.
Stupanjem na snagu ovog Pravilnika prestaje vrijediti Pravilnik o mjerilima i načinu korištenja vlastitih prihoda KLASA: 011-03/23-02/03, URBROJ: 2178-2-1/01-23-1 od 26.06.2023. godine. 
Članak 9.
Ovaj Pravilnik stupa na snagu u roku od osam dana od dana objave na oglasnoj ploči Škole. U roku od osam dana od stupanja na snagu ovaj Pravilnik će se objaviti na mrežnim stranicama Škole. 
U Bebrini,___________2026. godine
	                                                            

	

	
	

	
	

	
	


Pravilnik je objavljen na oglasnoj ploči Škole ____________ godine te je stupio na snagu dana _______________ godine.

